Akadémia ozbrojených síl generála Milana Rastislava Štefánika
Demänová 393, 031 01 Liptovský Mikuláš
VÝZVA NA PREDLOŽENIE CENOVEJ PONUKY NA ZAKÁZKU 
Zákazka malého rozsahu podľa § 1 ods. 14 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní “).

Identifikácia verejného obstarávateľa:  
Názov organizácie: 	Akadémia ozbrojených síl generála Milana Rastislava Štefánika
Sídlo organizácie: 	Demänová 393, 031 01 Liptovský Mikuláš
Krajina: 		Slovenská republika
IČO: 			37910337

1. Základná identifikácia predmetu zákazky:
	Názov zákazky:
[bookmark: _Hlk182380507][bookmark: _Hlk182378930]„Ročné kontroly elektrickej požiarnej signalizácie a hlasovej signalizácie požiaru 2026“
zákazka malého rozsahu
Spoločný slovník obstarávania (CPV):
- 71700000-5  Monitorovacie a kontrolné skúšky
Druh zákazky: služba
2. Podrobná špecifikácia predmetu zákazky: 
Opis zákazky: 
a) [bookmark: _Hlk182379001]Vypracovanie cenovej ponuky podľa Prílohy č.1 
b) [bookmark: _Hlk181698523]Predmetom zákazky je vykonanie kontroly elektrickej požiarnej signalizácie a hlasovej signalizácie požiaru za rok 2026 podľa Prílohy č.1
c) Predpokladaná hodnota zákazky: 8 000,00,- EUR (cena bez DPH).

3. Miesto a termín dodávky:  
a) Adresa miesta, kde má byť predmet zákazky realizovaný: 
Akadémia ozbrojených síl generála Milana Rastislava Štefánika, Demänová 393,
031 01 Liptovský Mikuláš
b) zodpovedný zamestnanec za prevzatie predmetu zákazky:
Ing. Natália Gejdošová, tel.: 0960 422 480, 0903 824 708 e-mail: natalia.gejdosova@aos.sk 
c) požadovaný termín plnenia: od 07.09.2026 do 30.09.2026 v objeme podľa Prílohy č. 1 tejto výzvy.
4. Požiadavky na cenovú ponuku:
a) Celková cena predmetu zákazky za jednotlivé položky obsahuje všetky náklady dodávateľa spojené s plnením predmetu zákazky. 
b) Dodávateľovi nevznikne nárok na úhradu akýchkoľvek dodatočných nákladov, ktoré si nezapočítal do ceny predmetu zákazky. Všetky ceny predložené dodávateľom zohľadňujú primerané, preukázateľné náklady a primeraný zisk. 
c) V prípade, ak dodávateľ ku dňu predloženia cenovej ponuky nie je platcom DPH, avšak po predložení cenovej ponuky sa ním stane, nemá nárok na zvýšenie ceny za poskytovanie služieb o hodnotu DPH. 
d) Celkovú cenu a jednotkové ceny v cenovej ponuke zaokrúhľovať maximálne na dve (2) desatinné miesta. 
e) Úhrada za predmet zákazky bude realizovaná formou bezhotovostného platobného styku bez poskytnutia zálohovej platby po splnení všetkých podmienok plnenia predmetu zákazky. Platba za skutočne poskytnutý predmet plnenia bude uhradená na základe dodávateľom vyhotovenej a objednávateľovi doručenej faktúry. 
f) Splatnosť faktúr je najneskôr do 30 dní odo dňa ich doručenia do podateľne objednávateľa. 
g) Dodávateľ sa zaväzuje poslať vyhotovené faktúry listinne poštou a súčasne aj v textovo čitateľnom súbore vo formáte PDF elektronicky, na e-mailovú adresu objednávateľa vlasta.pastierova@aos.sk; natalia.gejdosova@aos.sk, a to bezodkladne po ich vystavení. Dodávateľ vyhlasuje, že obsah faktúry poslanej poštou sa bude zhodovať s faktúrou poslanou v elektronickej podobe na e-mailovú adresu objednávateľa. 
h) Miesto doručenia faktúr v listinnej forme je sídlo objednávateľa. E-mailová adresa, na ktorú dodávateľ zašle faktúry elektronicky je uvedená v ods. 4 pod písmenom g).
i) Dodávateľom vystavená faktúra ako daňový doklad musí byť vyhotovená v súlade s ustanoveniami zákona č. 222/2004 Z. z. o dani z pridanej hodnoty v znení neskorších predpisov. V prípade, ak faktúra vystavená dodávateľom nebude obsahovať všetky zákonom stanovené náležitosti alebo bude obsahovať nesprávne alebo neúplné údaje, objednávateľ má právo takúto faktúru vrátiť dodávateľovi na jej doplnenie, resp. opravu a dodávateľ je povinný podľa charakteru nedostatku vystaviť novú, opravenú, resp. doplnenú faktúru s novou lehotou splatnosti. Dodávateľ je zároveň povinný bezodkladne poslať opravenú alebo novú faktúru znovu poštou aj v elektronickej podobe.
j) Ak je dodávateľ identifikovaný pre DPH v inom členskom štáte EÚ alebo je zahraničnou osobou z tretieho štátu a miesto dodania služby je v SR, tento dodávateľ nebude pri plnení zmluvy fakturovať DPH. Vo svojej Kontraktačnej ponuke však musí uviesť príslušnú sadzbu a výšku DPH podľa zákona č. 222/2004 Z.z. a cenu vrátane DPH. Objednávateľ v tomto prípade bude registrovaný pre DPH podľa § 7 a/alebo § 7a zákona č. 222/2004 Z.z. a bude povinný odviesť DPH v SR podľa zákona č. 222/2004 Z.z..

5. Kritérium hodnotenia ponuky: 
Kritériom na vyhodnotenie ponúk bude najnižšia celková cena za celý predmet zákazky vyjadrená v EUR s DPH, resp. celkom v EUR (v prípade uchádzača, ktorý nie je platcom DPH). Úspešným uchádzačom sa stane uchádzač, ktorého celková cena v EUR za predmet zákazky bude zo všetkých predložených ponúk najnižšia. V prípade rovnosti cien u dvoch alebo viacerých záujemcov/uchádzačov o poradí záujemcov/uchádzačov v prospech lepšieho umiestnenia rozhoduje čas doručenia ponuky. 
Uchádzač predloží ponuku na celý predmet zákazky v zmysle ods. 4 tejto výzvy a opisu zákazky v ods. 2 
	Kritérium hodnotenia
	Vzorec pre výpočet
	Váha kritéria - body

	Kritérium cena
	A Nižšia
	100


Vzorec A (lepšia Hodnota je nižšia) 
Bodykritérium x = (Hodnotanajlepšia / Hodnotanávrh uchádzača) *(Bodymax) 
Vysvetlivky 
Bodykritérium x 		- počet bodov získaných uchádzačom za kritérium 
Hodnotanajlepšia 		- najlepšia posudzovaná ponuková hodnota 
Hodnotanávrh uchádzača 	- príslušná posudzovaná ponuková hodnota uchádzača 
Bodymax			- maximálny počet bodov prideľovaný pre kritérium 
Body najlepšia hodnota 	- najlepšia vypočítaná hodnota
Vyhodnotenie cenových ponúk: najnižšia cena celkom s DPH ako súčet rozpočtovej ceny podľa  Prílohy č. 1 vrátane dopravy.
6. Ďalšie požiadavky súvisiace s predmetom zákazky:
a) Dodávateľ je povinný dohodnúť si presný termín výkonu činností so zodpovedným zamestnancom objednávateľa a po príchode na miesto plnenia sa bezpodmienečne ohlásiť u tohto zodpovedného zamestnanca pred výkonom činností. V opačnom prípade realizovaný výkon činností nebude objednávateľom dodávateľovi uznaný. 
b) Dodávateľ je povinný predložiť objednávateľovi na potvrdenie súpis vykonaných služieb. Prílohou súpisu budú správy z odborných kontrol.
c) Dodávateľ vyhotoví správu z odborných kontrol. V písomnej papierovej podobe a aj v elektronickej podobe vo formáte .doc, .docx alebo .pdf na hmotnom nosiči informácií. Obidve vyhotovenia zasiela dodávateľ objednávateľovi poštou spolu s faktúrou a ďalšími v špecifikácii uvedenými dokladmi, respektíve elektronický formát správy z kontrol môže objednávateľovi zaslať na kontaktnú e-mailovú adresu objednávateľa. 
d) V prípade, ak dodávateľ poruší akúkoľvek podmienku alebo ktorékoľvek ustanovenie uvedené v týchto požiadavkách súvisiacich s predmetom zákazky, bude sa to považovať za ich podstatné porušenie a objednávateľ má právo ukončiť dodávateľovi činnosti spojené s plnením predmetu zákazky.
e) Všetky doklady a dokumenty musia byť predložené v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka, to neplatí pre návrhy, doklady a dokumenty vyhotovené v českom jazyku.
7. Obsah ponuky:
Ponuka musí obsahovať :
1. Rozpočet - cenovú ponuku, ktorú vypracuje uchádzač na základe vyplnenia Prílohy č.1.  
1. Doklady podľa bodu č. 9, okrem bodu a), ktorého údaje si overí verejný obstarávateľ. 
2. Vyplnený „Návrh na plnenie kritérií“.
3. Krycí list ponuky generovaný systémom ezakazky.

8. Komunikácia medzi verejným obstarávateľom a uchádzačmi alebo záujemcami:
Verejný obstarávateľ v súlade so zákonom o verejnom obstarávaní určuje prostriedky  elektronickej komunikácie vrátane doručovania tak, aby boli všeobecne dostupné, nediskriminačné a prepojiteľné so všeobecne používanými produktmi informačných a komunikačných technológií a aby nedošlo k obmedzeniu možnosti záujemcov, alebo uchádzačov zúčastniť sa verejného obstarávania. Komunikácia sa bude uskutočňovať elektronicky spôsobom určeným funkcionalitou elektronického komunikačného nástroja ezakazky na portáli www.ezakazky.sk,  
. Za doručenie Žiadosti o súťažné podklady / Žiadosti o účasť (prejav vôle záujemcu sa zúčastniť  zákazky) sa považuje vyžiadanie súťažných podkladov prostredníctvom elektronického nástroja  eZakazky na portáli www.ezakazky.sk v konkrétnej zákazke.
. V prípade uplatnenia inštitútu Žiadosti o vysvetlenie informácií potrebných na vypracovanie  ponuky zo strany záujemcu či uchádzača musí byť Žiadosť o vysvetlenie doručená verejnému  obstarávateľovi prostredníctvom elektronického nástroja eZakazky na portáli www.ezakazky.sk. 
. Vybavenie Žiadosti bude verejný obstarávateľ odosielať/doručovať do elektronického konta  záujemcu (záujemcov) uchádzača (uchádzačov) na portáli www.ezakazky.sk.  
. Momentom doručenia akéhokoľvek dokumentu (vrátane Oznámenia o výsledku verejného obstarávania, vylúčenia uchádzača pre nesplnenie podmienok účasti, alebo vylúčenia ponuky) resp. informácie pre účely elektronickej komunikácie sa rozumie moment odoslania dokumentu  resp. informácie prostredníctvom elektronického nástroja eZakazky na portál www.ezakazky.sk, ktoré sa nachádzajú okamžite v dispozičnej sfére verejného obstarávateľa, alebo  záujemcu/uchádzača. 
. Jazykom dorozumievania v tomto postupe zadávania zákazky je štátny jazyk Slovenskej  republiky, t.j. slovenský jazyk
9. Podmienky účasti:
Verejného obstarávania sa môže zúčastniť uchádzač, ktorý spĺňa tieto podmienky účasti:  
a) Živnostenské alebo iné oprávnenie na podnikanie pre projektovanie, inštalácie, revízie a opravy zariadení EPS a HSP,
b) Oprávnenie dodávateľa alebo výrobcu systémov elektrickej požiarnej signalizácie ARITECH a hlasovej signalizácie požiaru SECTRO LDA ONE pre inštaláciu, opravy a kontroly,  
c) Certifikát administrátora integračného bezpečnostného systému C4, 
d) Preukázanie odbornej spôsobilosti predložením referencie o dodávke, montáži a revíziách systémov: Systém elektrickej požiarnej signalizácie typu ARITECH FP a hlasovej signalizácii požiaru SECTRO LDA ONE,
e) Previerku priemyselnej bezpečnosti min. stupeň dôverné v zmysle vyhlášky NBU č. 325/2002 
Z. z. o priemyselnej bezpečnosti z dôvodu kontroly protipožiarnych systémov v režimových priestoroch objednávateľa.

10. Predkladanie ponuky: 
     Lehota na predkladanie ponúk je stanovená do: 02.09.2026 do 9:00 hod. Ponuku doručte v lehote na predkladanie ponúk do elektronického systému www.ezakazky.sk do zákazky „Ročné kontroly elektrickej požiarnej signalizácie a hlasovej signalizácie požiaru 2026“. Dokumenty k ponuke a Návrh na plnenie kritérií vložte do systému v záložke Ponuka. Pre odoslanie kliknite na Odoslať ponuku.
11. Použitie elektronickej aukcie: Nie. 
12. Typ zmluvy: Objednávka.
13. Trvanie poskytovania služby a lehota dodania: Od 07.09.2026 do 30.09.2026 
14. Vylúčenie uchádzača: 
Verejný obstarávateľ si vyhradzuje právo vylúčiť uchádzača alebo jeho ponuku z procesu obstarávania, ak:
· uchádzač nesplnil stanovené podmienky účasti,
· uchádzač nepreukázal splnenie podmienok účasti stanovenými dokladmi alebo nedoručil požadované vysvetlenie alebo doplnenie dokladov preukazujúcich splnenie podmienok účasti v lehote stanovenej v žiadosti o vysvetlenie alebo doplnenie dokladov, 
· uchádzač vo svojej ponuke uviedol nepravdivé alebo zámerne skreslené údaje, alebo predložil falšované alebo pozmenené doklady,
· ponuka uchádzača bude vyššia ako predpokladaná hodnota zákazky obstarávania, 
· ponuka uchádzača nespĺňa požiadavky na predmet obstarávania. 
15. Dôvody na zrušenie zadania zákazky:
· nebude predložená ani jedna ponuka, 
· ani jeden z uchádzačov nesplnil podmienky výzvy, 
· ani jedna z predložených ponúk nevyhovie požiadavkám verejného obstarávateľa, 
· zmenili sa okolnosti, za ktorých bolo toto obstarávanie vyhlásené.

Verejný obstarávateľ si vyhradzuje právo toto obstarávanie zrušiť, a to aj bez uvedenia dôvodu. O zrušení verejného obstarávania budú všetci uchádzači písomne upovedomení.
16. Ďalšie informácie verejného obstarávateľa: 
· verejný obstarávateľ si vyhradzuje právo uzatvoriť zmluvu/vystaviť objednávku s uchádzačom umiestneným v poradí za úspešným uchádzačom, ak z rôznych dôvodov nedôjde k uzatvoreniu zmluvy/vystaveniu objednávky s úspešným uchádzačom, resp. úspešný uchádzač od nej odstúpi, pričom ak nedôjde k dohode ani s uchádzačom, ktorý je umiestnený ako druhý v poradí, môže verejný obstarávateľ uzavrieť zmluvu/vystaviť objednávku s uchádzačom, ktorý je umiestnený ako tretí v poradí,
· uchádzači nemajú nárok na náhradu nákladov spojených s účasťou na tomto obstarávaní,
· pracovná doba verejného obstarávateľa pre postup tohto verejného obstarávania je od 07:00 hod. do 15:00 hod.

